गोहर (मंडी)। मुख्यमंत्री प्रेम कुमार धूमल ने चच्योट पंचायत में स्थित औद्योगिक प्रशिक्षण संस्थान का विधिवत शिलान्यास किया। मुख्यमंत्री गोहर के म्याह माता मंदिर से सीधा चच्योट पहुंचे। वहां आईटीआई भवन का नींव पत्थर रखने के तुरंत बाद हटगढ़ के लिए रवाना हुए। चच्योट पंचायत में धूमल के स्वागत के लिए उमड़ी भीड़ अपने नेता के दो शब्द सुनने के लिए खड़ी थी। मगर मुख्यमंत्री ने नींव पत्थर रखने के तुरंत बाद अपने अगले कार्यक्रम के लिए प्रस्थान किया। इस अवसर पर ग्रामीण विकास एवं पंचायती राजमंत्री जयराम ठाकुर, जिला भाजपा अध्यक्ष अजय राणा, विधायक दिलेराम, मंडल अध्यक्ष मनोज शर्मा, उपायुक्त देवेश कुमार, एसडीएम एचएस राणा, लोनिवि के अधिशासी अभियंता ठाकर दास समेत अनेक गणमान्य लोगोें ने शिरकत की।